ກຸ່ມເນໂຕ້ ເປັນອັນດຽວກັນ ກ໋ຽວກັບແຜນຍຸດຕິສົງຄາມ ໃນອັຟການິສຖານ (ວີດີໂອ)
ທ່ານໂອບາມາກ່າວວ່າ ກຸ່ມເນໂຕ້ ເປັນນໍ້ານຶ່ງໃຈດຽວກັນ ຢູ່ເບື້ອງຫຼັງ ແຜນການຍຸດຕິສົງຄາມ ໃນອັຟການິສຖານນັ້ນ. 
ປະທານາທິບໍດີ ບາຣັກ ໂອບາມາແຫ່ງສະຫະລັດກ່າວວ່າ ບັນດາສະມາຊິກຂອງກຸ່ມເນໂຕ້ ແມ່ນເປັນນໍ້ານຶ່ງໃຈດຽວກັນຢູ່ເບື້ອງຫຼັງແຜນການທີ່ຈະຍຸດຕິສົງຄາມໃນອັຟການິສຖານ ແລະມອບໃຫ້ອັຟການິສຖານເປັນຜູ້ບັນຊາ ການກໍາລັງຮັກສາຄວາມໝັ້ນຄົງຂອງຕົນເອງ ພາຍໃນທ້າຍປີ 2014 ນັ້ນ ໃນການມ້ວນທ້າຍກອງປະຊຸມສຸດຍອດເປັນເວລາສອງມື້ ລົງໃນວັນຈັນວານນີ້ ທີ່ນະຄອນ Chicago ລັດອີລລີນອຍ ທ່ານໂອບາມາ ກ່າວວ່າ ກອງປະຊຸມໄດ້ອັດລົງດ້ວຍການຈັດວາງ ແຜນທີ່ຫົນທາງອັນຈະແຈ້ງ ສໍາລັບບົດບາດຂອງກຸ່ມພັນທະມິດໃນອັຟການິສຖານນັ້ນ ຢ່າງໃດກໍຕາມ ປະທານາທິບໍດີໂອບາມາກ່າວວ່າ ຍັງມີວຽກຂວາງໜ້າຢູ່ ທີ່ຮວມທັງການຊອກ ຫາທາງແກ້ໄຂຕໍ່ບັນຫາຕ່າງໆກັບປາກິສຖານປະເທດເພື່ອນບ້ານຂອງອັຟການິສຖານນັ້ນ ທ່ານໂອບາມາ ກ່າວວ່າ ປາກິສຖານແລະສະຫະລັດກໍາລັງທໍາຄວາມຄືບໜ້າຢ່າງຂະຫຍັນຂັນ ແຂງໃນການໂອ້ລົມສົນທະນາກັນ ເລື້ອງເປີດຊາຍແດນຂອງປາກິສຖານຄືນໃຫ້ພວກລົດບັນ ທຸກເຄື່ອງລໍາລຽງຂອງກຸ່ມເນໂຕ້ໄດ້ຜ່ານເຂົ້າໄປຍັງອັຟການິສຖານນັ້ນ ທ່ານໂອບາມາກ່າວວ່າ ທ່ານໂອບາມາ ໄດ້ໂອ້ລົມສົນທະນາກັບປະທານາທິບໍດີ Asif Ali Zardari ແຫ່ງປາກິສຖານ ເປັນເວລາສັ້ນໆ ຢູ່ນອກກອງປະຊຸມໃນວັນຈັນວານນີ້